Žarėnų tvenkinys
55°49′36″ š. pl. 22°12′5″ r. ilg.﻿ / ﻿55.82667°š. pl. 22.20139°r. ilg.﻿ / 55.82667; 22.20139 Žarėnų tvenkinys - tvenkinys Lietuvoje, Telšių rajone, 18 km į pietus nuo Telšių, 1 km į pietus nuo Žarėnų miestelio. Sudarytas užtvenkus bevardį upelį (Žarnos intakas, Minijos baseinas) 1 km nuo jo žiočių. Tvenkinio ilgis iš rytų į vakarus - 0,45 km, plotis - iki 0,17 km. Altitudė 160 m. Pietinis krantas aukštas. Pietrytinėje pakrantėje stūkso miškelis. Aplinkui plyti pievos ir dirbami laukai. Į šiaurę įsikūręs Vinteliškės kaimas. Tvenkinys įrengtas 1981 m.